
I Bulgarien er der høj 
økonomisk vækst, men 
også helt ufattelig armod. 
Politikens udsendte 
skriver fra landet, somi 
denne uge officielt fejrede, 
atdetnu har overtaget 
formandskabeti EU. 

EU-KORRESPONDENT, 
SOFIA 

ørnene burde være i skole nu. Det 
B er formiddag. Det er hverdag. Og 

de har alderen til det. Men i stedet 
for at passe det kyrilliske alfabet på den 
lokale skole 50 meter fra deres hjem ren- 
der de seks børn rundt og passer sig selv. 

Tre af drengene, som ser ud til at være 
7-8 år, leger ved et bål, der kaster en mørk 
røgsky ind i skolegården på nabogrun- 
den og spreder en lugt af brændt gummi. 
De har smidt kabelstumper på bålet. 

En dreng på omkring 10 år bærer rundt 
på sin lillebror, der har bare fødder trods 
vinterkulden. 

Børnene har beskidte skjolder på hu- 
den og jord under neglene. Rindende 
vand er langtfra givet her i ”Cambodia', 
som det fattigste kvarter i ghettoen hed- 
der. 

»Jeg er syg i dag«, siger den ældste pigei 
børneflokken, da vi spørger, hvorfor de 
ikke er skole. Hun gør sig ikke umage for 
at virke overbevisende. 

Affaldet flyder i den mudrede jordgade, 


og hullerne i taget på de huse, børnene 
bori, er lappet med plastikposer. 

Sådan kan EU også se ud. 

Vi er i Bulgarien, der har EU's formand- 
skab det næste halve år. Nærmere be- 
stemt i ghettokvarteret Fakulteta i hoved- 
staden, Sofia. 

Bulgarien har været medlem af EU si- 
den 2007. Men landet rummer fortsat 
lommer af fattigdom, som det er svært at 
få til at rime på den velstand, man nor- 
malt forbinder EU med. 

Bulgarien er EU's fattigste medlems- 
stat, og få steder kommer armoden tyde- 
ligere til udtryk end i romakvarterer som 
Fakulteta, hvor hestevogne fortsat er et 
almindeligt syn. 

Ofte bliver de kørt af børn, som ikke får 
lovat gå i skole af deres forældre, fortæller 
58-årige Emil Mitjaylov, der har levet hele 
sit liv i Fakulteta. Han arbejder for en lokal 
ngo som bindeled til det officielle Bulga- 
rien og forklarer, at mange forældre helle- 
re vil have, at deres børn arbejder, end at 
de uddanner sig. 

Emil Mitjaylov fortæller, at kun om- 
kring 15 procent af de cirka 43.000 ind- 
byggere i Fakulteta har højere uddannel- 
sesniveau end 8. klasse. 


Ingen investering i romaerne 

Ifølge Emil Mitjaylov er en del af forklarin- 
gen, at mange af børnene ikke har ad- 
gang til de gode skoler uden for Fakulteta, 
hvor de bulgarske forældre stejler over 
udsigten til at få romabørn i klasserne. 

Og når folk bliver syge i Fakulteta, kan 
de ikke bare ringe til en ambulance. De 
tør nemlig ikke komme derud, siger Emil 
Mitjaylov. 

En hvid minibus stopper tæt ved os og 
sætter en dame med nogle indkøbsposer 
af. Der er ingen offentlig transport i Fakul- 
teta, så en nu har en lokal beboer lavet sit 
eget busselskab. Det er ganske ulovligt, 
men billetten koster kun en tredjedel af 
prisen i Sofias officielle busser. 

»Det offentlige system gider ikke inve- 
stere i romaer, men vi ordner det selv, når 
det offentlige ikke træder til«, siger Emil 
Mitjaylov. 

Brødreparret i det fattige kvarter Fakulteta uden for Sofia har ikke mærket noget til de mange milliarder euro fra EU. 

Mod bedre 
vidende 


Hvorfor vil regeringen 
ikke øge afgiften på røg? 
l vil omkring 40 danskere være 

døde af tobaksrelaterede syg- 
domme. Sådan går det statistisk 
hver dag, hvor tobak hvert år koster 
14.000 danskere livet. Intet koster 
flere liv i dagens Danmark. 

Deter en tragedie for de pågæl- 
dende mennesker, deres familier 
og landet som sådan. Omkring 
hver femte dansker over 15 år er 
ryger, og trods en officiel målsæt- 
ning om at nedbringe tallet til en 
fjerdedel i 2030 går det skidt med 
at få danskerne til at kvitter 
smøgerne. Meget skidt. Faktisk er 
andelen af rygere slet ikke faldet 
de seneste 7 år. 

Det virkelig oprørende er, at det 
faktisk slet ikke ville være svært at 
nedbringe antallet af rygere. 

Det letteste og klart mest effekti- 
ve ville efter stort set alle eksperters 
mening være at øge afgifterne mar- 
kant, sådan som det blandt andet 
er sketi lande som Frankrig, Stor- 
britannien og Norge de senere år. 

Set i forhold til prisen på andre 
dagligvarer er Danmark i dag det 
næstbilligste af 37 europæiske lan- 
de at købe cigaretter i. Hæv prisen, 
og sænk antallet af rygere. 


nden solen står op i morgen, 


MEN DEN sandhed nægter skatte- 
minister Karsten Lauritzen at aner- 
kende. »Jeg tror ganske enkelt ikke 
på, at eksperterne har ret«, sagde 
han tidligere på ugen til Politiken. 

Dermed modsiger ministeren 
ikke bare eksperterne og erfaringer 
fra lande som Norge, men også sit 
eget ministerium, der i en rapport 
så sent som sidste år klart konklu- 
derede, at en afgiftsforhøjelse på 
tobak vil give en helbredsgevinst. 

Ganske vist vil grænsehandlen - 
som det er sket i Norge - stige, men 
det samlede tobaksforbrug vil 
falde. Og går det som i Norge, vil 
statens indtægter endda ikke falde, 
fordi de højere afgifter vil kompen- 
sere for det lavere salg. 

Det burde være en enkel beslut- 
ning. Men nej. Skatteministeren 
afviser højere afgifter på tobak 
uden anden begrundelse, end at 
han ikke tror på eksperterne. 

Den ubegrundede mangel på til- 
tro til andre landes erfaringer og 
eksperter vil formentlig koste man- 
ge danskere liveti de kommende 
år. Det burde også koste Lauritzen 
ogregeringen politisk. mr 

